Antsla Valla Kultuurikeskus

VHK keelpilliorkester ja dirigent Rasmus Puur
2025-08-09 18:00 - 19:00 (Europe/Helsinki) | Antsla Kultuurikeskus, Kooli tee 19, Antsla, Võrumaa, 66403, Eesti
Augusti alguses annavad VHK keelpilliorkester ja dirigent Rasmus Puur kontserte Lõuna-Eestis.
Sissepääs TASUTA, võimalus teha annetus orkestri toetuseks.
VHK keelpilliorkester on 26-liikmeline Vanalinna Hariduskolleegiumi muusikakooli õpilastest koosnev orkester, mis loodi 1996. aastal. Orkestris musitseerivad noored vanuses 14–20 ning repertuaar koosneb pea ainult eesti muusikast alates Rudolf Tobiasest, Cyrillus Kreegist ja Mart Saarest kuni Tõnu Kõrvitsa, Arvo Pärdi ja Erkki-Sven Tüürini. VHK keelpilliorkestril on hooajas umbkaudu 40 ülesastumist ning seda üle Eesti. Orkester on koostööd teinud mitmete inspireerivate muusikutega eri žanreist, viimase aasta jooksul näiteks Ain Angeri, Hans Christian Aaviku, Maria Listra, Harry Traksmanni, Robert Traksmanni ja Marrit Gerretz-Traksmanni, Eesti Rahvusmeeskoori, Estonian Voicese, Kadri Voorandi, Liisi Koiksoni, Mari Jürjensi, Karmen Rõivassepa, Vaiko Epliku, Priit Võigemasti jt-ga

Vabariikliku orkestrijuhtide puhkpilliorkestri juubelihooaja kontsert number 3
2025-09-14 15:00 - 17:00 | Linda Rahvamaja, Kesk 9, Kobela, Eesti
tasuta
Solist: Jaan Willem Sibul
Kaasategevad: Antsla Puhkpilliorkester, Puhkpilliorkester Kungla
Dirigeerivad: Joop Boerstoel (Holland), Bert Langerer, Ott Kask, Karl Arro, Jaan Tamm

Antsla valla EAKATE PÄEV
2025-10-01 14:00 - 17:30 | Antsla Kultuurikeskus, Kooli tee 19, Antsla, Võrumaa, 66403, Eesti

Muusikapäeva kontsert
2025-10-01 18:00 - 19:00 | Tsooru Rahvamaja, Tsooru, Antsla vald, Võrumaa, Eesti
TASUTA!
Muusikapäevale pühendatud kontsert, kus õrn flööt ja mahe fagott paitavad hinge ja pakuvad muusikalist elamust.

Suur rokiõhtu: WingWave/Kantri Guidu Bänd/Red Hot Chili Peppers tribute
2025-11-07 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
pilet eelmüügis 12 eur, kohapeal 15 eur
https://fienta.com/et/suur-rokiohtu-wingwave-kantri-guidu-band-red-hot-chili-peppers-tribute
Antsla Kultuurikeskuse suur saal muutub 7. novembri õhtul tõeliseks rokiklubiks, kus üksteise järel astuvad üles kolm omanäolist ja tunnustatud artisti.
Õhtu avab ansambel WingWave, kes enda kohta ütleb nii:
WingWave on Eesti alternatiiv-rock grupp. Nende looming kombineerib elemente erinevatest žanritest, fungist rockini ja popist trip-hopini. 2025.a andis WingWave välja oma debüütalbumi Energy Release. Album on valitud Raadio 2 nädala albumiks.
Seejärel vallutab lavalauad äsja värkse plaadi üllitanud Kantri Guidu Bänd (KGB), kelle humoorikad ja meeldejäävad laulud, karismaatiline frontman ning lavašõu ei jäta kedagi külmaks.
Õhtu lõpp on aga tõeline maiuspala, kui ansambel WingWave muutub legendaarseks USA rokkbändiks Red Hot Chili Peppersiks ning esitab nende tuntud hitte alates “Under the bridge’ist” lõpetades “By the way” ja “Californicationiga”. WingWave esitab tribuut kava Red Hot Chili Peppersi tuntud hittidest, aga kavas on ka mõned maiuspalad bandi algusaegade muusika fännidele.
Uksed: kl 19.30
Wingwave: kl 20.00
Kantri Guidu bänd: kl 21.00
Red Hot Chili Peppers tribute: kl 22.15
Avatud kultuurikõrts!

Antsla Muusikakooli jõulukontsert
2025-12-16 17:30 - 18:30 | Antsla Kultuurikeskus, Kooli tee 19, Antsla, Võrumaa, 66403, Eesti
tasuta

Ooperiõhtu - Tenor Germán Gholami
2026-01-30 19:00 - 21:00 | Linda Rahvamaja, Kesk 9, Kobela, Eesti
pilet 20 eur https://fienta.com/et/ooperiohtu-tenor-german-gholami
kohapeal 25 eur
Kavas on parimad muusikalid, ooperihittid, eesti laulud, crossoverihitid ja parimad laulud.
Avatud kultuurikohvik
Tenor Germán Javier Gholami Torres-Pardo on tõusmas silmapaistvaks figuuriks ooperimaailmas, esinedes kontserdilavadel ja teatrites üle kogu maailma.
Sündinud 1985. aastal Madridis, Hispaanias, pärineb Germán Gholami (täisnimega Germán Javier Gholami Torres-Pardo) professionaalsete muusikute perekonnast. Tema isa, Ali-Reza Gholami, on mitme instrumendi virtuoos ja muusikaterapeut, kes andis Germánile esimesed õppetunnid viiulil ja flöödil. Tema ema, María Ángeles Torres-Pardo Criado, klassikaline sopran ja kitarriprofessor Aranjuezi konservatooriumis, mängis olulist rolli tema kui lüürilise tenori kujunemisel.
Germán Gholami omandas oma muusikalise hariduse Hispaanias Alcalá Ülikoolis, osales bel canto meistrikursustel Berle Sanford Rosenbergi ja Jenni Anvelt-Scarafoni juhendamisel ning jätkas õpinguid Itaalia tenori Federico Lepre käe all.
Hetkel täiendab ta oma tehnikat Viini Riigiooperi hinnatud pedagoogi Rugiada Lee juhendamisel.
Tema klassikalise tenori karjäär algas 2012. aastal mainekas Vanemuise Ooperimajas Eestis. Sellest ajast peale on ta esinenud kontsertidel ning ooperi- ja muusikalilavastustes mitmetes riikides, sealhulgas Eestis, Itaalias, Hispaanias, Šotimaal, Iisraelis, Poolas, Venemaal, Soomes, Lõuna-Koreas, Prantsusmaal, Austrias, Saksamaal, Luksemburgis, Taanis ja Ameerika Ühendriikides.
Germán Gholami on teinud koostööd mitmete muusikaliste kollektiividega, sealhulgas Canzona ansambliga (esitades keskaegse Hispaania sefiardi, kristlikku ja andaluusia muusikat), crossover-rühmitusega Musical Tenors ning Poola ansambliga Great Tenors. Solistina on ta esinenud Vanemuise sümfooniaorkestri ja Eesti Noorte Sümfooniaorkestriga.
Ta on osalenud meistriklassides Itaalia maestro Elio Orciuolo juhendamisel. Germán on jaganud lava selliste artistidega nagu Janne Sevtsenko (Rahvusooper Estonia), Annely Peebo (Viini Riigiooper), Elina Nechayeva (Eurovisioon 2016) ning Lembit Saarsalu kvartett (Opera Jazz).
Hiljuti on ta teinud koostööd ka The Impulso Tenors rühmitusega (www.impulsotenors.com) ning esinenud telesaates “The Voice” (2023), saavutades 2024. aastal teise koha võistlusel “The Ultimate Performer”.
ESINEMISED EESTIS 2025. AASTAL:
Germán Gholami on palavalt armastatud laulja Saksamaal ning üha enam hinnatud ka Eestis.
2025 aastal on ta esinenud mitmel olulisel laval:
Elblandfestspiele festivalil Wittenberges koos Babelsbergi Filmisümfooniaorkestriga,
Dresdeni Semper Opernballil, kus ta laulis rohkem kui 10 000 inimesele,
Koos Maarjamaa Filharmoonikutega Tartu Rahvusmuuseumi kontserdil, mis kandis nime „Faith, Love and Hope“ ja oli pühendatud Eesti taasiseseisvumise tähistamisele.
Kõik kontserdid olid väljamüüdud.
Lisaks esines Germán koos Thüringeni Filharmooniaga Gothas.
